หุ้นปิดลบเล็กน้อย 1.16 จุด
ดัชนีหุ้นวันที่ 20 ต.ค. ดัชนีปิดที่ 988.11 จุด ลดลง 1.16 จุด (0.12 %) โดยแตะระดับสูงสุดที่ 989.05 จุด และระดับต่ำสุด 979.12 จุด มูลค่าการซื้อขาย 26,605 ล้านบาท
20 ต.ค. 2553

ดัชนีหุ้นวันที่ 20 ต.ค. ดัชนีปิดที่ 988.11 จุด ลดลง 1.16 จุด (0.12 %) โดยแตะระดับสูงสุดที่ 989.05 จุด และระดับต่ำสุด 979.12 จุด มูลค่าการซื้อขาย 26,605 ล้านบาท
นายเทิดศักดิ์ทวีธีระธรรม ผู้อำนวยการฝ่ายวิจัย บล.เอเซียพลัส เปิดเผยว่า วันนี้ที่ดัชนีหุ้นไทยปรับลงน้อยกว่าตลาดภูมิภาคที่ได้รับผลกระทบจากที่จีนที่ปรับขึ้นอัตราดอกเบี้ยถึง 0.25 % และมีผลทำให้ราคาน้ำมันและราคาทองคำปรับลง
โดยอาจเป็นเพราะคณะกรรมการนโยบายการเงิน (กนง.) ของธนาคารแห่งประเทซไทย (ธปท.) ได้คงอัตราดอกเบี้ยไว้ที่ 1.75 % ทำให้นักลงทุนเก็งกำไรเข้ามาลงทุนในหุ้นกลุ่มใหญ่ จนหุ้นหลายตัวสามารถปิดในแดนบวกได้จากช่วงเช้าที่ยืนอยู่ในแดนลบ เพราะนักลงทุนมองว่าอาจไม่มีผลกระทบต่อการไหลเข้าของเม็ดเงินต่างชาติได้
อย่างไรก็ตาม มองดัชนีวันพรุ่งนี้ (21 ต.ค.) จะผันผวนในทิศทางขาลงต่อ แม้ยังมีแรงซื้อเก็งกำไรหุ้นกลุ่มใหญ่กลับเข้ามาก็ตาม ให้แนวรับที่ 977 จุด และแนวต้านที่ 999 จุด 
กลยุทธ์ยังแนะนำให้ลดพอร์ตลงทุนหุ้นเหลือเพียง 15-20 % และถือเงินสดมากขึ้น โดยเลือกเก็งกำไรในกลุ่มหลักทรัพย์ที่มีความผันผวนต่ำ เช่น หุ้นที่จ่ายเงินปันผลและกองทุนอสังหาริมทรัพย์ 
หลักทรัพย์ที่มีมูลค่าการซื้อขายสูงสุด 5 อันดับ ได้แก่
PTT          มูลค่าการซื้อขาย 2,004 ล้านบาท ปิดที่ 307.00 บาท ลดลง -3.00 บาท (-0.97%) 
BANPU    มูลค่าการซื้อขาย 1,765 ล้านบาท ปิดที่ 746.00 บาท เพิ่มขึ้น 2.00 บาท (+0.27%)  
IVL           มูลค่าการซื้อขาย 1,216 ล้านบาท ปิดที่ 38.50 บาท เพิ่มขึ้น 2.50 บาท (+6.94%)  
STA          มูลค่าการซื้อขาย 1,108 ล้านบาท ปิดที่ 31.00 บาท เพิ่มขึ้น 0.75 บาท (+2.48%)  
TASCO    มูลค่าการซื้อขาย 1,012 ล้านบาท ปิดที่ 77.50 บาท เพิ่มขึ้น  1.50 บาท (+1.97%)